Publication: Magyar Közlöny
Issue: MK-2000-113 (Year: 2000, Number: 113)
Era: 1990-2004
Section: 1995. évi LXV. törvény módosításáról*
Paragraph Index: 146

5. A Központ szervezete és működése 5.1. A szervezet felépítése és személyzete 5.1.1. A Központ Igazgatóját a Megállapodást aláíró Felek kijelölt képviselői közül választja meg a Közös Együttműködési Bizottság kétharmados többséggel, kétéves időtartamra. Az Igazgató felel a SECI Központ teljes személyzetének irányításáért és munkájuk megszervezéséért. Az Igazgató újabb megválasztása is kétharmados többséggel, második alkalommal pedig egyhangú szavazással hosszabbítható meg újabb kétéves időtartamra. Az Igazgató megbízatását a Közös Együttműködési Bizottság megfelelő indokkal, kétharmados többségű döntéssel megszüntetheti. 5.1.2. A SECI Központ stratégiai tervét (jövőképét, célkitűzéseit és tevékenységének főbb elveit) az Igazgatóval egyeztetve a Közös Együttműködési Bizottság határozza meg. 5.1.3. A részes országok összekötő tiszteket (vámügyi, rendőri és határőrizeti attasékat) küldhetnek a SECI Központba. 5.1.4. A SECI Központ épületét és annak fenntartását a fogadó ország biztosítja. A (műszaki és adminisztratív) kisegítő személyzetet a fogadó ország és igény szerint a tagállamok biztosítják. 5.2. Költségviselés 5.2.1. A SECI Központ költségvetésének finanszírozásáért viselt felelősséget a Közös Együttműködési Bizottság állapítja meg. 5.2.2. A finanszírozás, a költségvetési tervezés és a kiadások ellenőrzésének rendszerét a Közös Együttműködési Bizottság dolgozza ki, és hagyja jóvá. 5.2.3. A SECI Központ Igazgatójának fizetését a SECI Központ költségvetéséből kell biztosítani a Közös Együttműködési Bizottság által meghatározott kereteken belül. Az összekötő tisztek fizetését a küldő államnak kell biztosítania.”

Source: https://magyarkozlony.hu/hivatalos-lapok/eabf0ec928de3e2e35e4a7a4641e1f88d60df2a8/dokumentumok/f9d2f19cdd19a2cfc7f2cae55bdc116fa655ba2e/letoltes